נון-סטופ

נון-סטופ (באנגלית: Non-Stop) הוא סרט מותחן-פעולה-מסתורין בבימויו של ז'אומה קולייט-סרה ובכיכובם של ליאם ניסן, ג'וליאן מור, מישל דוקרי, לופיטה ניונגו וסקוט מק'ניירי. הסרט יצא לאקרנים ב-27 בפברואר 2014 והכניס 30 מיליון דולר בסוף השבוע הראשון להקרנתו. עלילת הסרט מתרחשת בטיסה מניו יורק ללונדון. קצין הביטחון של המטוס, ביל מרקס (ליאם ניסן) מקבל סדרת הוראות במסרונים שלפיהן נוסע או אחד מצוות הטיסה ימות כל עשרים דקות אלא אם יועברו 150 מיליון דולר לחשבון אנונימי. ביל מנסה לעקוב אחר אנשים אשר שולחים מסרונים במטוס על ידי צפייה במצלמות האבטחה. בתחילה הוא חושד באחד מהסוכנים הממונים עליו אשר הסתנן לטיסה. הוא מתעמת איתו בשרותי המטוס והורג אותו. בהמשך נחשף כי הוא אינו האיש המאיים אלא רק מבריח קוקאין. הסוכן הוא הנרצח של עשרים הדקות הראשונות. בינתיים הממונים על ביל מגלים שחשבון הבנק שייך לביל ועקב כך הוא מואשם בחטיפת המטוס. כשביל נכנס לתא הטייס לאחר כ-40 דקות הוא מגלה שהטייס הראשי מת (הנרצח השני). ביל מזהה בין הנוסעים איש אחד שפגש בשדה התעופה וטען בפניו שהוא טס לאמסטרדם. הוא מתעמת איתו והאיש ששמו טום (סקוט מק'ניירי) טוען כי בשדה התעופה ביקש ממנו אלמוני לשקר תמורת מאה דולר. בינתיים הנוסעים המפוחדים, בפקודת שוטר מקומי שנמצא במטוס, תוקפים את ביל ולאחר מאבק מרתקים אותו לרצפה. במפתיע פורץ טום עם האקדח של ביל, משחרר אותו ומבקש שיסביר בפניו ובפני כל הנוסעים את שמתרחש במטוס. לאחר מכן נעזר ביל בנוסע בשם זאק וויט (נייט פארקר), בעל רקע טכנולוגי, באיתור הטלפון על ידי שימוש בתוכנה שבעזרתה הטלפון השולח יצלצל. הטלפון מצלצל בכיסו של נוסע לבוש בחליפה שיושב במרכז המטוס. ביל לוקח אותו לתא הדיילות לתחקור, אך מגלה שהאיש הורעל. הוא מת בידיו של ביל. מיד לאחר מכן בוחן ביל את הטלפון ומזהה שהטלפון הפעיל פצצה שאמורה להתפוצץ במטוס תוך שלושים דקות. ביל מחפש ולבסוף מוצא את הפצצה בתיק של הסוכן שהוא הרג, מתחת למטען הקוקאין. הדרך היחידה להינצל מן ההרג ההמוני היא להנמיך את גובה הטיסה לפחות מ-8,000 רגל, ולכסות את הפצצה בתיקים ובמזוודות. ביל מקבל שיחת טלפון מהממונים עליו והם מוסרים לו שהכסף הועבר לחשבון הבנק שלו. הם אינם מאמינים לו שהוא אינו הטרוריסט, בטענה שאחד הנוסעים צילם סרטון באמצעות הטלפון הנייד ובו נראה ביל מאיים על אנשים עם אקדח. ביל מאתר את האיש שצילם את הסרטון ומזהה בסרטון את טום משתיל את הטלפון אצל הנוסע שהוא תפס. טום מתגלה כאיש צבא שאבא שלו מת בפיגועי 11 בספטמבר אשר מנסה להעביר מסר לעולם שאין דבר כזה ביטחון אמיתי. ביל מתעמת איתו ועם הנוסע שעזר לו למצוא את הטלפון שמתגלה כעוזרו של טום. ביל נאבק בשניהם ובה בעת מתחמק טייס המשנה ממטוסי קומנדו שהוזנקו לעבר המטוס וטסים משני צידיו, כדי לרדת לגובה 8,000 רגל. הפצצה מתפוצצת ויוצרת חור גדול במטוס. כתוצאה מכך טום ועוזרו נהרגים. המטוס נוחת נחיתת אונס. לבסוף הממונים מבינים שביל לא חטף את המטוס אלא הציל אותו. ביל והנוסעת שישבה לידו מתאהבים. ליאם ניסן בתפקיד ביל מרקס - מרשל אווירי בטיסה מניו יורק ללונדון ג'וליאן מור בתפקיד ג'ן סאמרס - נוסעת בטיסה אשר התיידדה עם ביל מישל דוקרי בתפקיד ננסי הופמן - דיילת בטיסה המכירה את ביל נייט פארקר בתפקיד זאק וויט - מתכנת העוזר לביל למצוא את שולח ההודעה המסתורי לינוס רואץ' בתפקיד דייוויד מקמילן - קברניט הטיסה סקוט מק'ניירי בתפקיד טום בוון - שולח ההודעה המסתורי והאנטגוניסט הראשי של הסרט. קורי סטול בתפקיד אוסטין רילי - קצין במשטרת ניו יורק לופיטה ניונגו בתפקיד גוון לויד - דיילת בטיסה בר פאלי בתפקיד אייריס מריאן - נוסעת צעירה אנסון מאונט - ג'ק האמונד נון-סטופ, ברשת החברתית פייסבוק "נון-סטופ", במסד הנתונים הקולנועיים IMDb (באנגלית) "נון-סטופ", באתר נטפליקס "נון-סטופ", באתר AllMovie (באנגלית) "נון-סטופ", באתר Rotten Tomatoes (באנגלית) "נון-סטופ", באתר Box Office Mojo (באנגלית) "נון-סטופ", באתר Metacritic (באנגלית) "נון-סטופ", באתר אידיבי "נון-סטופ", באתר Hulu סרטים (באנגלית) "נון-סטופ", במסד הנתונים הקולנועיים KinoPoisk (ברוסית) עכבר העיר, נון סטופ , באתר הארץ איתמר זהר, ליאם ניסן כבש את ראש טבלת שוברי הקופות בארה"ב, באתר הארץ, 3 במרץ 2014